Maɛtub Lwennas seg wid i yefkan tarwiht-ines d asfel ɣef tmurt-is. nɣan-t di tala bounnan deg At dwala di 25 di yunyu 1998, Acennay-agi iḥemmel tuget n yiqbayliyen Ɣas akken yemmut imdanen semrasen tiztaltin-ines d amedya di tudert –nsen di tilawt imi yettwaḥemmel atas seg ugdud aqbayli. Llan ula d wid iḍefren abrid-is akken id yeǧǧa deg wawal-is: « idles-nneɣ d anagi d azar –is ara neḍfer »; « Tamedyazt n Maɛtub d tazmamt n umezruy n Lezzayer si teglest ar tallit tamirant, d tazdemt n tedyanin timazrayin i d-yesqucceḍ si yal tawala yezrin war ma yesluɣ tidet ».18